als_Latn dik_Latn sag_Latn
Kryeministri Edi Rama nga Vlora ka hedhur akuza për LSI-në sërish. Ai ka folur për parti që pa program kërkon që të marrë pjesën e tyre të tepsisë.
‘’Po ajde për program ajde, për tepsi mos ajde. Që unë dua këtë unë dua atë, siç ka ndodhur në Berat. Shkova në Berat dhe fola për disa gra socialiste të hequra nga puna, sanitare. Më vjen email nga një grua që më tha të dëgjova, po shumë vonë.
Kam mbaruar në Slloveni tha dhe më hoqën nga puna që isha në krye të bibliotekës. Dhe kush erdhi në pushtet, erdhi gruaja e një badigardi të një njeriu të pushtetshëm. Si mund të ndodhi kështu dhe për institucionet e kulturës’’, u shpreh Rama.
Nga ana tjetër Kryeministri përmendi dhe një drejtor që sipas tij nuk njihte ministren e tij, po njihte vetëm kryetarin e Partisë.
‘’Një drejtor drejtorie s’njihte ministren, po njihte kryetarin e partisë, një hajvan, çështë kjo që snjeh ministren? ’’, vijoi më tej Rama.
Nuk dihet emri i Drejtorit po mund të themi me siguri që shumë drejtorë janë shkarkuar ditët e fundit, mbase dhe ndonjëri prej tyre e ka pësuar nga kjo që ka pikasur Rama.
(E.K/SHUPLAKA)
als_Latn als_Latn als_Latn als_Latn als_Latn als_Latn pap_Latn